Държавен вестник, бр. 37, 2019 г., стр. 31

БРОЙ  37	
Д Ъ Р Ж А В Е Н  В Е С Т Н И К 	
СТР.  31  
– за Република България: Министерство 
на вътрешните работи;
– за Република Македония: Дирекция 
за защита и спасяване. 
(3) При изпълнението на настоящото 
Споразумение компетентните органи 
на Страните, посочени в ал. 2 на този 
член, са упълномощени да влизат в 
незабавен директен контакт.
(4) Страните по настоящото Споразумение 
определят една или няколко точки за 
контакт с цел уведомяване и обмен 
на информация в случай на бедствие. 
Компетентните органи осигуряват не­
прекъснато функциониране на точките 
за контакт.
(5) Страните незабавно се уведомяват в 
писмен вид за всички промени в компе­
тентните органи и точките за контакт.
Член 4
Форми на сътрудничество
(1) В рамките на настоящото Споразумение 
и в съответствие с националните си за­
конодателства Страните си сътрудничат 
на основата на равенство, реципрочност 
и взаимна изгода чрез:
а) оказване на доброволна помощ и 
предоставяне на информация при 
поискване в случай на бедствие или 
заплаха от настъпването му;
б) обмен на информация, техническа 
и правна документация, методоло­
гична и друга литература, видео- и 
снимков материал, отнасящи се до 
превенцията, готовността и реаги­
рането при бедствия;
в) снабдяване на спасителните екипи 
с оборудване;
г) организиране и провеждане на съв­
местни експертни срещи, семинари, 
конференции и учения;
д) обмен на опит и добри практики;
е) организиране на обмен и обучения 
на експерти, включително обмен на 
лектори и обучители от съответните 
учебни центрове и институции по 
искане на всяка от Страните;
ж) съвместно планиране, разработване 
и прилагане на проекти и научни 
разработки в областта на превен­
цията, готовността и реагирането 
при бедствия.
(2) Компетентните органи на Страните 
съгласно чл. 3, ал. 2 могат да устано­
вят и други форми на сътрудничество, 
както и да съставят работни групи в 
съответствие с националното си зако­
нодателство.
(3) Страните взаимно си предоставят помощ 
при бедствие съгласно възможностите 
си.
(4) Разходите по обмена на експерти и дру­
ги се поемат от изпращащата Страна, 
освен ако Страните не уговорят друго.
(5) Обменът на оборудване, материали, 
друго имущество и услуги, необходими 
за реализиране на целите и програмите, 
по които е постигната договореност, се 
осъществява в съответствие с действа­
щите закони и нормативни разпоредби 
на всяка от Страните.
Член 5
Ред за предоставяне на доброволна помощ
(1) Помощ при бедствие може да се оказва 
чрез изпращане на спасителни екипи и/
или експерти, както и чрез предоставяне 
на средства за подпомагане за нуждите 
на засегнатото население. 
(2) Искането за помощ се отправя устно или 
в писмена форма на официалния език 
на Страната, искаща помощ. Устното 
искане трябва да се потвърди писме­
но. Искането за помощ задължително 
съдържа:
а) вид, размер, място, време и текущо 
положение на бедствието в Страната, 
искаща помощ;
б) информация за действията, които 
са предприети и са планирани за 
справяне с бедствието;
в) вид и приоритети на исканата помощ 
от спасителни екипи и/или експер­
ти, оборудване, както и средства за 
подпомагане. 
(3) Страната, оказваща помощ, следва да 
изпрати обучен и оборудван екип за 
справяне с бедствието съобразно иска­
нето по предходната алинея.
(4) Транспортирането на спасителните еки­
пи и/или на експертите, изпратени да 
окажат помощ, както и на оборудването 
и на средствата за подпомагане може 
да бъде извършено по земя, въздух или 
вода. Транспортните разходи се поемат 
от Страната, оказваща помощ.
Член 6
Процедури по пресичане на границата и 
правила за престой на спасителните екипи 
и/или експертите 
(1) Страната, искаща помощ, предприема 
всички необходими мерки за улесня­
ване на пресичането на границата от 
спасителните екипи и/или експерти на 
Страната, оказваща помощ.
(2) Ръководителят на спасителния екип 
представя на граничните служители и 
митническите служители на Страната, 
искаща помощ, следните документи на 
официалния език на Страната, оказваща 
помощ, заверени от компетентния орган 
на Страната, оказваща помощ: